

#### ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ

#### ԵՎ ՍՊՈՐՏԻ ՆԱԽԱՐԱՐ

**ՀՐԱՄԱՆ**

N o - Ն « » 2022

**ՆՈՐ ՉԱՓՈՐՈՐՈՇՉԻՆ ՀԱՄԱՊԱՏԱՍԽԱՆ՝ ՀՀ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ 7-ՐԴ ԵՎ 10-ՐԴ ԴԱՍԱՐԱՆՆԵՐԻ** **«ԱՇԽԱՐՀԱԳՐՈՒԹՅՈՒՆ»** **ԱՌԱՐԿԱՅԻ ԼՐԱՄՇԱԿՎԱԾ ԾՐԱԳՐԵՐԸ**

**ՀԱՍՏԱՏԵԼՈՒ ՄԱՍԻՆ**

Ղեկավարվելով «Հանրակրթության մասին» ՀՀ օրենքի 30-րդ հոդվածի 1-ին մասի 1-ին կետով՝

**ՀՐԱՄԱՅՈՒՄ ԵՄ**

1. Հաստատել նոր չափորոշչին համապատասխան՝ ՀՀ հանրակրթական ուսումնական հաստատություններում «Աշխարհագրություն» առարկայի 7-րդ և 10-րդ դասարանների լրամշակված ծրագրերը՝ համաձայն հավելվածի:

**Վ. ԴՈՒՄԱՆՅԱՆ**

**Հավելված**

**ՀՀ կրթության, գիտության, մշակույթի և սպորտի նախարարի**

**2022 թվականի \_\_\_\_\_\_\_\_\_\_\_\_\_\_\_ -ի N հրամանի**

«**ԱՇԽԱՐՀԱԳՐՈՒԹՅՈՒՆ»**

**ԱՌԱՐԿԱՅԱԿԱՆ ԾՐԱԳՐԵՐ**

**7-ՐԴ ԵՎ 10-ՐԴ ԴԱՍԱՐԱՆՆԵՐ**

**7-ՐԴ ԴԱՍԱՐԱՆ**

|  |  |
| --- | --- |
| **Թեմա 1.** | |
| **ԱՇԽԱՐՀԱԳՐԱԿԱՆ ՔԱՐՏԵԶ** | |
| **Նպատակ** | |
| Զարգացնել գիտելիքներ գիտությունների շարքում և կյանքում «Աշխահագրության» դերի ու նշանակության, աշխարհագրական քարտեզների և դրանց կազմման եղանակների վերաբերյալ, ձևավորել քարտե­զաչափական խնդիրների լուծման հմտություններ: | |
| **Վերջնարդյունքներ** | |
| **Աշխարհագրական տեղեկույթ ձեռք բերելու և քարտեզաչափական աշխատանքներ կատարելու նպատակով` օգտագործել տարբեր նշանակության քարտեզներ և հատակագծեր, բնորոշել քարտեզի  և հատակագծի հիմնական տարրերը, քարտեզների տեսակները, քարտեզագրական պրոյեկցիաներն ու պատկերման եղանակները, կիրառել թվային տարբեր քարտեզներ:**  Թեմայի նպատակին հասնելու համար սովորողը պետք է կարողանա՝   1. *Կարդալ* որևէ օբյեկտի կամ տեղանքի հատակագիծը: 2. *Բնորոշել* հատակագծի և քարտեզի ընդհանրություններն ու տարբերությունները: 3. *Կազմել* որևէ փոքր տեղանքի մոտավոր հատակագիծը՝ օգտագործելով համապատասխան պայմանական նշաններ: 4. *Բնորոշել* ու *սահմանել* աստիճանացանցի տարրերը: 5. Քարտեզի կամ գլոբուսի վրա *որոշել* տարբեր կիսագնդերում գտնվող ցանկացած 4 կետերի աշխարհագրական կոոր­դինատները: 6. *Արտահայտել* միևնույն մասշտաբը տարբեր՝ թվային, գծային կամ անվանականներով, *համեմատել* քարտեզները՝ ըստ մասշտաբի: Թվային մասշտաբը *դարձնել* գծային և անվանական կամ հակառակը։ 7. *Կատարել* չափումներ և հաշվարկներ տարբեր մասշտաբների քարտեզներում: 8. *Լուծել* միևնույն միջօրեականի և հասարակածի վրա գտնվող երկու կետերի միջև հեռավորության որոշման խնդիրներ: 9. *Ներկայացնել* աշխարհագրական քարտեզները՝ ըստ բովանդակության, մասշտաբի: 10. *Տարբերակել* կոնային, գլանային և ազիմուտային պրոյեկցիաները: 11. *Ճանաչել* քարտեզներում կիրառվող պայմանական նշանները, *տարբերակել* դրանց օգտագործման եղանակները՝ ըստ նշանակության: 12. *Նկարագրել* քարտեզագրական տարբեր եղանակներով պատկերված բնական և հասարակական աշխարհա­գրական օբյեկտներն ու երևույթները (որակական ֆոն,  գծային նշաններ, իզոգծեր, արեալներ, քարտեզա­գրամ­ներ, քարտեզա­դիա­գրամ­ներ): 13. *Կազմել* «Երկրագնդի կլիմայական գոտիները» թեմատիկ քարտեզ: 14. *Կարդալ* որևէ թեմատիկ քարտեզ: | |
| **Բովանդակություն** | |
| 1. Աշխարհագրության ուսումնասիրության առարկան և օբյեկտը: 2. Տեղանքի հատակագիծ: Մասշտաբ: 3. *Գործնական աշխատանք:* Տեղանքի հատակագծի կազմումը: Կողմնորոշում հատակագծով: Ազիմուտ: 4. Աշխարհագրական քարտեզ: Քարտեզների դասակարգումը՝ ըստ բովանդակության, մասշտաբի և տարածքի ընդգրկման: 5. Աստիճանացանց: Աշխարհագրական կոորդինատներ: 6. Քարտեզագրական պրոյեկցիաներ. կոնային, գլանային, ազիմուտային: Պայմանական նշաններ: 7. *Գործնական աշխատանք:* Քարտեզագրական պատկերման եղանակներ (որակական ֆոնի,  գծային նշանների, իզոգծերի, արեալների, քարտեզագրամների, քարտեզադիագրամների եղանակներ): 8. «Աշխարհագրական քարտեզ» թեմայի ամփոփում: | |
| **Գործնական աշխատանք,**  **թեմատիկ ուսումնասիրություն[[1]](#footnote-1)** | **Խաչվող հասկացություններ** |
| *Քարտեզագրական պատկերման եղանակներ`*   * *որակական ֆոն* (ատլասից ընտրված որևէ քարտեզից  որակական ֆոնի մեթոդով քարտեզագրված օբյեկտների և (կամ) երևույթների առանձ­նացում), * *գծային նշաններ* (ընդհանուր աշխարհագրական որևէ քարտեզից գծային նշանների դուրսգրում և  լեգենդայի կազմում), * *իզոգծեր* (ֆիզիկական քարտեզների վրա դրանց ճանաչում), * *արեալներ* (համացանցում ուսումնասիրել որևէ բուսատեսակի կամ կենդանատեսակի տարածման արեալ), * *քարտեզագրամներ* (համացանցից 2-3 քարտեզագրամների ներբեռնում և ուսումնասիրում՝ նշելով դրանց միջոցով պատկերված երևույթը կամ օբյեկտը), * ատլասից կամ համացանցից գտնել քարտեզներ, որոնցում կիրառվել են քարտեզագրական տարբեր եղանակներ և բնորոշել դրանք։ | *Համակարգ և մոդել*   * Քարտեզը որպես բնական և հասարակական որևէ համակարգի տարածական մոդել:   *Մասշտաբ, համամասնություն և քանակ*   * Քարտեզի քանակական տվյալներ և որակական տեղեկույթներ: * Երևույթի կամ օբյեկտի չափերը՝ ըստ սանդղակի: * Գունային կամ քանակական տվյալների սանդղակներ: |
| **Միջառարկայական կապեր** | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Բնագիտություն -** Գաղափար ունենալ Երկրի պատկերման մոդելների մասին:  **Հանրահաշիվ -** Հաշվել հեռավորություններ՝ ըստ քարտեզի մասշտաբի, մաս(եր), տոկոս(ներ): | |
| **Կապը ՀՊՉ հանրակրթական հիմնական ծրագրի ակնկալվող վերջնարդյունքների հետ** | |
| Հ1, Հ2, Հ4, Հ5, Հ8, Հ9, Հ10, Հ24, Հ25, Հ26, Հ27, Հ28, Հ29, Հ30, Հ31, Հ32 | |

|  |  |
| --- | --- |
| **Թեմա 2.** | |
| **ԱՇԽԱՐՀԱԳՐԱԿԱՆ ԹԱՂԱՆԹ։ ԵՐԿՐԻ ՄԱԿԵՐԵՎՈՒՅԹԻ ՁԵՎԱՎՈՐՈՒՄ: ՀԱՄԱՇԽԱՐՀԱՅԻՆ ՕՎԿԻԱՆՈՍԻ ԱՇԽԱՐՀԱԳՐԱԿԱՆ ԱՌԱՆՁՆԱՀԱՏ­ԿՈՒԹՅՈՒՆՆԵՐԸ** | |
| **Նպատակ** | |
| Ձևավորել և հարստացնել աշխարհագրական թաղանթի, երկրակեղևի, երկրակեղևի սալերի, Երկրի մակերևույթի, Համաշխարհային օվկիանոսի ջրի շարժի վերաբերյալ գիտելիքները: | |
| **Վերջնարդյունքներ** | |
| * **Բնութագրել երկրակեղևի կառուցվածքը, դրա զարգացման, սալերի շարժման, մակերևույթի ձևավորման (լեռնագո­յացման) գործընթացները, երկրագնդի խոշոր պլատֆորմներն ու գեոսինկլինալային շրջանները, բացատրել Երկրի մակերևույթի մարդածին փոփոխությունները:** * **Բնորոշել Համաշխարհային օվկիանոսի ջրերի շարժման, ջերմության, աղիության հիմնական առանձնահատ­կու­թյունները:**   Թեմայի նպատակին հասնելու համար սովորողը պետք է կարողանա՝   1. *Բնորոշել* աշխարհագրական թաղանթը և դրա հատկանիշները: 2. Ընդհանուր գծերով *բնորոշել* երկրաբանական տարբեր դարաշրջաններում երկրագնդի զարգացման գլխավոր գործըն­թացները: 3. *Բացատրել* պլատֆորմի առաջացումը ևգեոսինկլինալի զարգացման փուլերը: 4. Թվարկել երկրաբանական վաղ անցյալի գերմայրցամաքները, առանձնացնել ժամանակակից մայրցամաքներն ու օվկիանոսները: 5. Միևնույն մասշտաբի քարտեզների վրա պատկերված ժամանակակից մայրցամաքների ուրվագծերի համադրմամբ *վեր­ստեղծել* երկրաբանական անցյալում գոյություն ունեցած միասնական մեգամայրցամաքի պատկերը: 6. *Հասկանալ*, որ ներծին և արտածին գործընթացներով է պայմանավորված երկրակեղևի ներքին կառուցվածքը, ապարների կազմը, մակերևույթը: 7. Երկրագնդի երկրաբանական քարտեզով *գտնել* պլատֆորմների և գեոսինկլինալների տարածման շրջանները, բեկվածք­ները: 8. *Բացատրել* մարդածին գործոնների ազդեցությամբ Երկրի մակերևույթի վրա առաջացած փոփոխությունները, *բնորոշել* մակերևույթի ձևերի ազդեցությունը՝ մարդու գործունեության վրա: 9. *Ներկայացնել* Համաշխարհային օվկիանոսի հատակի ռելիեֆը: 10. *Բացատրել* Համաշխարհային օվկիանոսի ջրի ջերմության և աղիության փոփոխության օրինաչափությունները և առանձին մասերում դրանց առանձնահատկությունները: 11. *Բացատրել օվկիանոսում ջրի շարժման պատճառները։ Ներկայացնել* տարբեր օվկիանոսների խոշոր սառը և տաք հոսանքները, *վերլուծել դրանց նշանակությունը մեր մոլորակի համար։* 12. *Բացատրել* մակընթացության և տեղատվության երևույթը: | |
| **Բովանդակություն** | |
| 1. Աշխարհագրական թաղանթ. կառուցվածքը, հատկանիշները: 2. Երկրակեղևի կառուցվածքը, զարգացումը, սալերն ու դրանց շարժումը: Երկրաբանական դարաշրջաններ: 3. Մայրցամաքներ: Երկրագնդի խոշոր պլատֆորմներն ու գեոսինկլինալային շրջանները: Լեռնագոյացում: 4. Երկրի մակերևույթի վրա մարդածին ազդեցությամբ առաջացած փոփոխությունները: 5. Համաշխարհային օվկիանոսի հատակի ռելիեֆը: 6. Համաշխարհային օվկիանոսի ջրի ջերմությունն ու աղիությունը: 7. Ջրի շարժումը Համաշխարհային օվկիանոսում: Մակընթացություն և տեղատվություն: 8. «Երկրի մակերևույթի ձևավորում: Համաշխարհային օվկիանոսի աշխարհագրական առանձնահատկությունները» թեմայի ամփոփում: | |
| **Գործնական աշխատանք** | **Խաչվող հասկացություններ** |
| -- | *Պատճառ և հետևանք*   * Մակընթացությունն ու տեղատվությունը որպես տիեզերական մարմինների ձգողության հետևանք   *Էներգիա և նյութ*   * Երկրակեղևի սալերի տեղաշարժերը որպես Երկրի ձգողականության, ներքին էներգիայի, ապարների խտության արդյունք:   *Կայունություն և փոփոխություն*   * Պլատֆորմները որպես երկրակեղևի կայուն, իսկ գեոսինկլինալներն անկայուն, փոփոխական տեղամասեր: |

|  |
| --- |
| **Միջառարկայական կապեր** |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրա­պարակային խոսք, կիրառել ոչ վերբալ հաղորդակցման տարատեսակ միջոցներ:  **Բնություն -** Կարողանալ բացատրել երկրակեղևի շարժումները, երկրի մակերևույթը փոփոխող ներծին և արտածին ուժերը: Իմանալ ջրային թաղանթի կառուցվածքային տարրերի մասին: Գաղափար ունենալ լուծույթների մասին:  **Ֆիզիկա -** Հասկանալ, որ օվկիանոսի հատակին ճնշումը ենթարկվում է պինդ մարմինների, հեղուկների և գազերի ճնշման օրինաչա­փու­թյուն­ներին: |
| **Կապը ՀՊՉ հանրակրթական հիմնական ծրագրի ակնկալվող վերջնարդյունքների հետ** |
| Հ1, Հ2, Հ8, Հ9, Հ10, Հ11, Հ12, Հ17, Հ24, Հ25, Հ26, Հ27, Հ28, Հ29, Հ30, Հ31, Հ32 |

|  |
| --- |
| **Թեմա 3.** |
| **ԵՂԱՆԱԿ ԵՎ ԿԼԻՄԱ: ԱՇԽԱՐՀԱԳՐԱԿԱՆ ԳՈՏԻԱԿԱՆՈՒԹՅՈՒՆ ԵՎ ԶՈՆԱՅԱԿԱՆՈՒԹՅՈՒՆ** |
| **Նպատակ** |
| Ձևավորել գիտելիքներ երկրագնդի աշխարհագրական գոտիների, բնական զոնաների, հորիզոնական և վերընթաց գոտիականության վերաբերյալ: |
| **Վերջնարդյունքներ** |
| * Բնորոշել, մթնոլորտի ջերմաստիճանի, ճնշման և խոնավության փոփոխություններով պայմանավորված, եղանակային և կլիմայական գործընթացները: * Բնութագրել հորիզոնական (լայնակի) զոնայականությունն ու գոտիականությունը (այդ թվում՝ վերընթաց), կլիմաստեղծ գործոնները, բացատրել դրանցով պայմանավորված գործընթացները և կլիմայական գոտիների և բնական զոնաների առանձնացումը:   Թեմայի նպատակին հասնելու համար սովորողը պետք է կարողանա՝   1. *Ներկայացնել* եղանակաստեղծ տարրերը և դրանց փոխադարձ կապերով պայմանավորված` եղանակի փոփոխությունները: 2. *Բացատրել* օդի ջերմաստիճանի օրական և տարեկան ընթացքը, *հաշվել* օդի միջին օրական, ամսական, տարեկան, ջերմաստիճանները, դրանց տատանման լայնույթը: 3. *Բացատրել* մթնոլորտային ճնշման փոփոխությունը, տեղական քամիների առաջացումը: 4. *Բնորոշել* քամու ուժը, արագությունը, ուղղությունը և նկարագրել դրանք որոշող հողմացույցն ու հողմաչափը: 5. *Կառուցել* քամիների վարդ (ցանկալի է իր բնակավայրի մոտ գտնվող օդերևութաբանական կայանի տվյալների հիման վրա): 6. *Բացատրել* բրիզների և լեռնահովտային քամիների առաջացման մեխանիզմը: 7. *Սահմանել* մթնոլորտի բացարձակ խոնավություն և հարաբերական խոնավություն հասկացությունները, տրված տվյալներով *լուծել* խնդիրներ` օդի հարաբերական և բացարձակ խոնավության վերաբերյալ: 8. *Բացատրել* երկրագնդի վրա մթնոլորտային տեղումների անհավասարաչափ տեղաբաշխման պատճառները: 9. *Բնորոշել* կլիմա հասկացությունը, *բացատրել* կլիմաստեղծ կլիմաստեղծ գործոնները: 10. *Բացատրել* իր բնակավայրի կլիմաստեղծ գործոնները և կլիմայի սեզոնային փոփոխությունները: 11. *Բնորոշել* և *համեմատել* կլիմայի հիմնական տիպերը: 12. *Բացատրել* աշխարհագրական տարբեր լայնություններում օդի ջերմաստիճանների տարբերության գլխավոր պատճառը: 13. *Բացատրել* տարվա ընթացքումԱրեգակի ճառագայթների անկման անկյան փոփոխությունը: 14. Ուրվագծային քարտեզի վրա *պատկերել* երկրագնդի ջերմային գոտիները: Երկրագնդի որևէ կիսագնդի ուրվագծային քարտեզի վրա *ստվերարկել* մթնոլորտային ճնշման գոտիները և շարժման գծերի միջոցով *նշել* պասսատները, արևմտյան և արկտիկական (անտարկտիկական) քամիները: 15. *Բացատրել* առաջացման մեխանիզմը, *գնահատել* դրանց ազդեցությունը մայրցամաքների և օվկիանոսների կլիմայի վրա: 16. *Առանձնացնել* և *համեմատել* հիմնական և անցումային կլիմայական գոտիները, *համեմատել* կլիմայական մարզերի հիմնական բնութագրիչները: 17. Տրված տվյալների հիման վրա *կառուցել* որևէ վայրի կլիմայական դիագրամ՝ *նշելով* դրա գտնվելու կլիմայական գոտին, մարզը: 18. Օրինակներով *բացատրել* կլիմայի ազդեցությունը մարդու առօրյա գործունեության վրա: 19. Քարտեզի վրա *ցույց տալ* բնական զոնաները: 20. *Բացատրել* «բնատարածքային համալիր» հասկացության էությունը: 21. *Համեմատել* տարբեր բնական զոնաների բուսական և կենդանական աշխարհը: 22. *Բացատրել* արևադարձային անտառների պահպանության հիմնախնդիրը կայուն զարգացման համատեքստում: |

|  |  |
| --- | --- |
| **Բովանդակություն** | |
| 1. Եղանակ, եղանակաստեղծ տարրերը: Օդի ջերմաստիճանի չափումը և ընթացքը: Ջերմության անհավասարաչափ բաշխումը Երկրի վրա: 2. Մթնոլորտային ճնշում. չափումը, փոփոխությունները: Քամի (ուժը, ուղղությունը և արագությունը): Տեղական քամիներ (բրիզ, լեռնահովտային քամիներ): Քամիների վարդ: 3. Մթնոլորտի խոնավությունը (բացարձակ և հարաբերական խոնավություն): Մթնոլորտային տեղումների բաշխումը երկրագնդի վրա: 4. *Գործնական աշխատանք:* 5. Կլիմա: Կլիմաստեղծ գործոնները: 6. Կլիմայի հիմնական տիպերը: Կլիմայական դիագրամներ (կլիմագրամներ): 7. Երկրի տարեկան պտույտը: Կլիմայական եղանակների առաջացումը: 8. Մթնոլորտի ընդհանուր շրջանառությունը: Օդային զանգվածներ: 9. Կլիմայական գոտիներ և մարզեր, դրանց առանձնացումը: 10. Բնատարածքային համալիրներ: Հորիզոնական (լայնակի) զոնայականություն, վերընթաց գոտիականություն: 11. Բնական զոնաներ, դրանց աշխարհագրական տարածումը: 12. «Եղանակ և կլիմա: Աշխարհագրական զոնայականություն և գոտիականություն» թեմայի ամփոփում: | |
| **Գործնական աշխատանք,**  **թեմատիկ ուսումնասիրություն** | **Խաչվող հասկացություններ** |
| * Օդի ջերմաստիճանի, ճնշման վերընթաց փոփոխությունների և խոնավության վերաբերյալ խնդիրների լուծում: * Ուրվագծային քարտեզի վրա գծանշել և որակական ֆոնի եղանակով պատկերելերկրա­գնդի ջերմային գոտիները: * Երկրագնդի ուրվագծային քար­­տե­զի (կիսագնդերի քար­տեզ) վրա ստվերարկել մթնո­լորտային ճնշման գոտի­ները: * Շարժման գծերի միջոցով նշել պասսատները, արևմտյան և արկտիկական (անտարկտիկական) քամիները: | *Օրինաչափություններ*   * Oդի ջերմաստիճանի օրական և տարեկան փոփոխությունը: * Արեգակից ստացած ջերմության քանակի նվազում՝ հասարակածից դեպի բևեռներ: * Մայրցամաքում խոնավության նվազում՝ ծովից հեռավորության ավելացմանը զուգընթաց: * Ըստ բարձրության՝ ջերմաստիճանի նվազում, խոնավության՝ ավելացում:   *Պատճառ և հետևանք*   * Երկրագնդի վրա ջերմության անհավասարաչափ բաշխման գլխավոր պատճառները՝ երկրագնդի գնդաձևությունը, առանցքի թեքությունն ու պտույտն իր առանցքի և Արեգակի շուրջ: * Երկրագնդի վրա ջերմության անհավասարաչափ բաշխման հետևանքով յուրաքանչյուր կիսագնդում առաջանում է օդի շրջանառության երեք օղակ: * Անցումային կլիմայական գոտիները չունեն իրենց օդային զանգվածները, այստեղ տիրապետող են հարևան երկու հիմնական կլիմայական գոտիների օդային զանգվածները՝ պայմանավորված Արեգակի դիրքի փոփոխությամբ: * Ըստ բարձրության՝ կլիմայի փոփոխության պատճառով փոխվում են բնական(վերընթաց) զոնաները:   *Համակարգ և մոդել*   * Բնական զոնաները՝ նույն կլիմայական գոտում տարբեր ջերմության և խոնավության արդյունք:   *Կայունություն և փոփոխություն*   * Բնական զոնաների՝ որպես բնական երկրահամակարգերի, տարածման սահմանները: |
| **Միջառարկայական կապեր** | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Բնություն -** Կարողանալ բացատրել մթնոլորտի տաքացումն ու ջերմաստիճանը, մթնոլորտային ճնշումը, օդի խոնավությունը, մթնոլորտային տեղումների առաջացումը, եղանակ և կլիմա հասկացությունները:  **Մաթեմատիկա -** Կարողանալ կատարել թվաբանական գործողություններ տոկոսի, ջերմաստիճանի և օդի ճնշման ցուցանիշների հետ:  **Թվային գրագիտություն և համակարգչային գիտություն -** Կարողանալ Excel ծրագրով կառուցել կլիմագրամներ: | |
| **Կապը ՀՊՉ հանրակրթական հիմնական ծրագրի ակնկալվող վերջնարդյունքների հետ** | |
| Հ1, Հ2, Հ4, Հ5, Հ7, Հ8, Հ9, Հ12, Հ24, Հ25, Հ26, Հ27, Հ28, Հ29, Հ30, Հ31, Հ32 | |

|  |
| --- |
| **Թեմա 4.** |
| **ԱՇԽԱՐՀԻ ՔԱՂԱՔԱԿԱՆ ԲԱԺԱՆՈՒՄ** |
| **Նպատակ** |
| Ձևավորել գիտելիքներ աշխարհի քաղաքական բաժանման և դրա փոփոխության գործընթացի, պետությունների դասա­կարգման և խմբավորման հիմնական սկզբունքների վերաբերյալ։ |
| **Վերջնարդյունքներ** |
| **Բնութագրել աշխարհի քաղաքական բաժանումը, ներկայացնել պետությունների խմբավորումները՝ ըստ քանակական և որակական հատկանիշների, պետության ցամաքային, ջրային և օդային տարածքների սահմանները, օրինակների հիման վրա բնորոշել պետական սահմանների ձևերը:**  Թեմայի նպատակին հասնելու համար սովորողը պետք է կարողանա՝   1. *Սահմանել* քաղաքական քարտեզ հասկացությունը և *կիրառել* քաղաքական քարտեզը տեղեկություններ ստանալու համար: 2. *Բացատրել* աշխարհի քաղաքական քարտեզի փոփոխման պատճառները: 3. *Ներկայացնել* պետության տարածքի և պետական սահմանի տեսակները: 4. *Բացատրել* պետության բացառիկ տնտեսական գոտու էությունը: 5. *Համեմատել* պետությունները՝ ըստ տարածքի ձևի և ըստ զարգացման մակարդակի: 6. *Սահմանել* անկլավ և էքսկլավ հասկացությունները և բերել օրինակներ: 7. *Դասակարգել* պետությունները՝ ըստ քանակական և որակական հատկանիշների: 8. Համեմատել կառավարման (հանրապետական և միապետական) ու պետության տարածքային կառուցվածքի (միասնական (ունիտար և դաշնային) ձևերի էական հատկանիշներն ու քարտեզի վրա *ցույց տալ* այդպիսի երկրներ։ |
| **Բովանդակություն** |
| 1. Աշխարհի քաղաքական բաժանումը: Քաղաքական քարտեզ: 2. Պետության տարածք և պետական սահման: Պետության տարածքի ձևը: 3. Պետությունների խմբավորումը: |

|  |  |
| --- | --- |
| **Գործնական աշխատանք,**  **թեմատիկ ուսումնասիրություն** | **Խաչվող հասկացություններ** |
| * Քաղաքական քարտեզի վրա տարբերակել պետական սահմանի տեսակները: * Քարտեզի վրա համեմատել պետություն­ների տարածքի ուրվագծերը: * Ուսուցչի օգնությամբ գտնել անկլավային և էքսկլավային տարածքները: | *Օրինաչափություններ*   * Դաշնային կառավարումը՝ աշխարհում մեծ և բազմազգ պետություններին բնորոշ հատկանիշ: * Պետական սահմանների անցկացումը բնական օբյեկտներով՝ լեռնաշղթա, գետ, լիճ և այլն:   *Պատճառ և հետևանք*   * Նախկին գաղութային շատ պետությունների սահմանները՝ որպես երկրաչափական սահմաններ:   *Համակարգ և մոդել*   * Քաղաքական քարտեզը՝ որպես աշխարհի քաղաքական բաժանման մոդել:   *Կայունություն և փոփոխություն*   * Պետական կայուն սահմանները՝ կայուն զարգացման երաշխիք: |
| **Միջառարկայական կապեր** | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Համաշխարհային պատմություն -** Կարողանալ պետությունների թվի փոփոխությունները կապել պատմական կարևոր իրադարձությունների հետ՝ գաղութային համակարգերի և կայսրությունների փլուզումներ, համաշխարհային պատերազմներ և այլն: | |
| **Կապը ՀՊՉ հանրակրթական հիմնական ծրագրի ակնկալվող վերջնարդյունքների հետ** | |
| Հ1, Հ2, Հ8, Հ12, Հ16, Հ24, Հ25, Հ26, Հ27, Հ28, Հ29, Հ30, Հ31, Հ32 | |

|  |  |
| --- | --- |
| **Թեմա 5.** | |
| **ԱՇԽԱՐՀԻ ԲՆԱԿՉՈՒԹՅԱՆ ԱՇԽԱՐՀԱԳՐՈՒԹՅՈՒՆ** | |
| **Նպատակ** | |
| Զարգացնել բնակչության վերարտադրության, կազմի, տեղաբաշխման և տարաբնակեցման վերաբերյալ գիտելիքներ և վերլուծական հմտություններ, ինչպես նաև աշխարհագրական գործոնների ազդեցությամբ պայմանավորված՝ մարդկանց ազգային ու մշակութային առանձնահատկությունների վերաբերյալ պատշաճ վերաբերմունք և վարքագիծ: | |
| **Վերջնարդյունքներ** | |
| **Բնորոշել բնակչության քանակական և որակական հիմնական բնութագրիչները, վերլուծել դրանց  տեղաբաշխման տարբերություններն ու պատճառահետևանքային կապերը:**  Թեմայի նպատակին հասնելու համար սովորողը պետք է կարողանա՝   1. *Բնորոշել* բնակչություն, բնական և մեխանիկական շարժ, վերարտադրության ռեժիմ, միգրացիա, ժողովրդագրական քաղաքականություն, բնակչության կազմ, տեղաբաշխում, տարաբնակեցում հասկացությունների էությունը: 2. *Ներկայացնել* բնակչության թվի փոփոխությունների պատճառները: 3. *Թվարկել* *և բացատրել* ծնելիության և մահացության վրա ազդող գործոնները, *համեմատել* դրանք զարգացման տարբեր մակարդակ ունեցող երկրներում: 4. *Ներկայացնել* բնակչության բնական վերարտադրության ռեժիմները: 5. *Բացատրել* ժողովրդագրական քաղաքականության առանձնահատկությունները՝ բնակչության բնական վերարտա­դրության տարբեր ռեժիմների երկրներում: 6. *Ներկայացնել* բնակչության տեղաբաշխման օրինաչափություններն ու կուտակման գլխավոր արեալներն աշխարհում: 7. *Ներկայացնել* միգրացիայի էությունը, տեսակները: 8. *Ներկայացնել* բնակչության կազմի տեսակները (սեռային, տարիքային (աշխատանքային ռեսուրսներ), ռասայական, ազգային (էթնիկական), կրոնական, լեզվական) և *բացատրել* դրանց աշխարհագրական առանձնահատկությունները: 9. *Համեմատել և վերլուծել* առնվազն երկու տարբեր տիպի պետությունների սեռատարիքային բուրգերը: 10. *Վերլուծել* երիտասարդ և ծերացող բնակչություն ունեցող երկրների հիմնական խնդիրները: 11. *Բնորոշել* աշխատանքային ռեսուրսներն՝ ըստ որակական և քանակական ցուցանիշների: 12. *Համեմատել* տարբեր տիպի երկրների բնակչության զբաղվածության կառուցվածքը: 13. *Ներկայացնել* տարաբնակեցման հիմնական ձևերը (քաղաքային և գյուղական), դրա աշխարհագրական պատկերը: 14. *Լուծել* բնակչության աշխարհագրության վերաբերյալ մաթեմատիկական խնդիրներ: 15. *Կառուցել և վերլուծել* բնակչության վերաբերյալ գրաֆիկներ ու դիագրամներ: 16. *Ցուցաբերել* հանդուրժողականություն բնակչության ռասայական, ազգային (էթնիկական) և կրոնական տարբերությունների նկատմամբ: 17. *Բացառել* մարդու արտաքին հատկանիշների և մտավոր կարողությունների գերաժևորման և թերարժևորման ընկալումները: | |
| **Բովանդակություն** | |
| 1. Աշխարհի բնակչության թիվը և շարժը: 2. Բնակչության վերարտադրությունը: Ժողովրդագրական քաղաքականություն: 3. Բնակչության տեղաբաշխումը: Միգրացիաներ: 4. Աշխարհի բնակչության կազմ. սեռատարիքային կազմ (կառուցվածք): Աշխատանքային ռեսուրսներ: 5. Բնակչության ռասայական, էթնիկական (ազգային), կրոնական կազմ: 6. Տարաբնակեցում: Քաղաքային և գյուղական բնակավայրեր: 7. Գործնական աշխատանք: 8. «Աշխարհի բնակչության աշխարհագրությունը» թեմայի ամփոփում: | |
| **Գործնական աշխատանք,**  **թեմատիկ ուսումնասիրություն** | **Խաչվող հասկացություններ** |
| *Խնդիրների լուծում և գծապատկերների կազմում.*   * *վերարտադրություն* (բնական աճի ցու­ցանիշի հաշվարկում), * *միգրացիա* (օրինակների միջոցով ցույց տալ միգրացիայի դրսևո­րումներ), * *խտություն* (որևէ տարածքի համար բնակ­­չության միջին խտության հաշ­վար­կում), * գրաֆիկների, դիագրամների կազմում, վերլուծություն (օրինակ՝ վերարտադրու­թյան տարբեր ռեժիմների երկրների բնական աճի դինամիկան ցույց տվող գրաֆիկներ, տարբեր երկրների սեռա­տարիքային բուրգեր և այլն): | *Օրինաչափություններ*   * Բնակչության ծնելիություն, մահացություն, բնական աճ, բնական աճի պարզ, ընդլայնված, նեղացված ռեժիմներ: * Բնակչության խտության փոփոխություններ: * Երկրների բնակչության սեռատարիքային կազմ (կառուցվածք):   *Պատճառ և հետևանք*   * Սոցիալական, քաղաքական, տնտեսական, կրոնական և այլ պատճառներով երկրի ներսում և երկրից այլ երկրներ բնակչության արտագաղթ և ներգաղթ:   *Համակարգ և մոդել*   * Բնակավայրերի համակարգեր (քաղաքային, գյուղական):   *Կայունություն և փոփոխություն*   * Ժողովրդագրական քաղաքականության իրականացում: |
| **Միջառարկայական կապեր** | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Հասարակագիտություն -** Կարողանալ տարբերակել հասարակության փոքր և մեծ խմբերը տարբեր հատկանիշներով (մշակութային, ազգային և այլն):  **Հանրահաշիվ -** Կատարել թվաբանական գործողություններ, հաշվել տոկոս(ներ):  **Թվային գրագիտություն և համակարգչային գիտություն -** Կատարել հաշվարկներ և գրաֆիկական աշխատանքներ՝ օգտագործելով ՏՀՏ հմտությունները: | |
| **Կապը ՀՊՉ հանրակրթական հիմնական ծրագրի ակնկալվող վերջնարդյունքների հետ** | |
| Հ1, Հ2, Հ5, Հ7, Հ8, Հ10, Հ12, Հ23, Հ25, Հ26, Հ27, Հ28, Հ29, Հ30, Հ31, Հ32, Հ39 | |

|  |  |  |
| --- | --- | --- |
| **Թեմա 6.** | | |
| **ԲՆԱԿԱՆ ՊԱՅՄԱՆՆԵՐ ԵՎ ՌԵՍՈՒՐՍՆԵՐ (ՏԵՍԱԿՆԵՐ, ԽՄԲԵՐ)** | | |
| **Նպատակ** | | |
| Ձևավորել գիտելիքներ բնական պայմանների և ռեսուրսների, դրանց դասակարգման, տեղաբաշխման, սոցիալ-տնտեսական նշանակության և օգտագործման անհրաժեշտության մասին։ | | |
| **Վերջնարդյունքներ** | | |
| **Բնութագրել բնական պայմաններն ու  ռեսուրսները, ներկայացնել դրանց տեսակներն ու տեղաբաշխումը, գնահատել դրանց օգտագործման արդյունավետությունը:**  Թեմայի նպատակին հասնելու համար սովորողը պետք է կարողանա՝   1. *Բնորոշել* բնական պայմաններ և բնական ռեսուրսներ հասկացությունները, դրանց էությունը, տարբերություններն ու առանձնահատկությունները: 2. *Դասակարգել* բնական ռեսուրսները՝ ըստ ծագման և սպառման: 3. *Կատարել* ռեսուրսապահովվածության հաշվարկներ: 4. *Քարտեզի վրա ցույց տալ* բնական ռեսուրսների հիմնական խմբերի աշխարհագրական տեղաբաշխումն ու *բացատրել* դրա սոցիալ-տնտեսական ազդեցությունները՝ կոնկրետ օրինակով: 5. *Գնահատել* աշխարհի հողային ռեսուրսներն՝ ըստ նշանակության: 6. *Ներկայացնել* ջրային ռեսուրսների օգտագործման, քանակական և որակական սպառման առանձնահատկությունները տնտեսության տարբեր ճյուղերում: 7. *Գնահատել* կենսաբանական ռեսուրսների դերը մարդկության կենսագործունեության համար: 8. *Բնութագրել* ռեկրեացիոն ռեսուրսները: | | |
| **Բովանդակություն** | | |
| 1. Բնական պայմաններ և ռեսուրսներ: Բնական ռեսուրսների խմբավորումը: Ռեսուրսապահովվածություն: 2. Աշխարհի բնական ռեսուրսների հիմնական խմբերը (հողային, հանքային, ջրային, կլիմայական, Համաշխարհային օվկիանոսի, կենսաբանական, ռեկրեացիոն), դրանց տեղաբաշխումը: | | |
| **Գործնական աշխատանք,**  **թեմատիկ ուսումնասիրություն** | **Խաչվող հասկացություններ** | |
| *Ռեսուրսապահովվածության հաշվարկ՝ տարբեր եղանակներով․*   * բնակչության 1 շնչի հաշվով (տոննա/մարդ), * պաշարի քանակի և տարեկան արդյունահանման ծավալների հարաբերակցությամբ:   *Թեմատիկ ուսումնասիրություն*   * Դուբայ` անապատից հառնող քաղաքը: * Բնական ռեսուրսները՝ որպես տնտե­սական զարգացման գործոն (Պարսից ծոցի երկրների օրինակով)։ * Քաղցրահամ ջրի հիմնախնդիրը։ | *Օրինաչափություններ*   * Բնական ռեսուրսները՝ երկրների և տարածաշրջանների տնտեսական մաս­նագիտացման կարևոր նախադրյալ:   *Պատճառ և հետևանք*   * Բնական ռեսուրսների օգտագործման ծավալների գերազանցում վերա­կանգնման ծավալներին և դրա հետևանքով՝ պաշարների կրճատում: | |
| **Միջառարկայական կապեր** | | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Հասարակագիտություն -** Կարողանալ ընկալել շրջակա միջավայրը որպես գեղագիտական և հոգևոր-մշակութային արժեք:  **Բնություն -** Կարողանալ ներկայացնել ընդերքի և քաղցրահամ ջրի արդյունավետ օգտագործումն ու պահպանումը:  **Կենսաբանություն -** Գաղափար ունենալ կենսաբազմազանության նշանակության մասին:  **Հանրահաշիվ -** Կատարել քանակական տվյալներով հաշվարկներ: | | |
| **Կապը ՀՊՉ հանրակրթական հիմնական ծրագրի ակնկալվող վերջնարդյունքների հետ** | | |
| Հ1, Հ2, Հ7, Հ8, Հ9, Հ11, Հ12, Հ17, Հ18, Հ25, Հ26, Հ27, Հ28, Հ29, Հ30, Հ31, Հ32 | | |
| **Թեմա 7.** | | |
| **ՀԱՄԱՇԽԱՐՀԱՅԻՆ ՏՆՏԵՍՈՒԹՅՈՒՆ** | | |
| **Նպատակ** | | |
| Ձևավորել համակարգված գիտելիքներ և վերլուծական հմտություններ՝ համաշխարհային տնտեսության, դրա հիմնական ճյուղերի առանձնահատկությունների և տեղաբաշխման, երկրների և տարածաշրջանների տնտեսական մասնագիտացման ու առևտրատնտեսական հարաբերությունների վերաբերյալ։ | | |
| **Վերջնարդյունքներ** | | |
| **Բնորոշել համաշխարհային տնտեսության ճյուղային և տարածքային կառուցվածքը, միջազգային տնտեսական հարաբերությունների հիմնական ձևերը, գնահատել տրանսպորտի և կապի դերն ու նշանակությունը:**  Թեմայի նպատակին հասնելու համար սովորողը պետք է կարողանա՝   1. *Բնորոշել* ազգային տնտեսությունը, դրա զարգացման փուլերը, ճյուղային և տարածքային կառուցվածքը: 2. *Բնորոշել* աշխատանքի աշխարհագրական միջազգային բաժանումը: 3. *Սահմանել* համաշխարհային տնտեսություն հասկացությունը, բացատրել ձևավորման նախադրյալները: 4. *Բնութագրել* տնտեսության ոլորտներն ու համաշխարհային տնտեսության ճյուղային կառուցվածքը: 5. *Բնութագրել* աշխարհի արդյունաբերության ճյուղային կառուցվածքը, *բացատրել* արդյունաբերության գլխավոր ճյուղերի տեղաբաշխման առանձնահատկությունները: 6. *Բնութագրել* վառելիքաէներգետիկ արդյունաբերության զարգացման փուլերը, վառելիքային արդյունաբերության և էներգետիկայի ճյուղային կառուցվածքը, *տեղաբաշխման առանձնահատկությունները*: 7. *Գնահատել* էներգիայիոչ ավանդական աղբյուրների նշանակությունը: 8. *Բնորոշել* մետաղաձուլության ճյուղային կառուցվածքը, տեղաբաշխման առանձնահատկությունները, *ներկայացնել* մետաղներն՝ ըստ խմբերի: 9. *Բացատրել* մեքենաշինության դերը ժամանակակից տնտեսության մեջ, տեղաբաշխման առանձնահատկությունները *և*  *ներկայացնել* ճյուղային կառուցվածքը: 10. *Բացատրել* քիմիական արդյունաբերության դերը ժամանակակից տնտեսության մեջ, *ներկայացնել* տեղաբաշխման առանձնահատկությունները: 11. *Ներկայացնել* թեթև և սննդի արդյունաբերության հումքային բազան, դրանցտեղաբաշխման առանձնահատկությունները: 12. *Բացատրել* համաշխարհային տնտեսության կառուցվածքում գյուղատնտեսության նշանակությունը, *նշել* գյուղա­տնտե­սական արտադրության ինտենսիվացման ուղղությունները: 13. *Գնահատել* գյուղատնտեսության դերը երկրների տնտեսության մեջ: 14. *Ներկայացնել* գյուղատնտեսության ճյուղային կառուցվածքը և զարգացման ուղղությունները: 15. *Բնութագրել* բուսաբուծության և անասնապահության ճյուղային կառուցվածքը և տեղաբաշխման առանձնա­հատկու­թյունները: 16. *Բացատրել* ձկնորսության և ձկնաբուծության, անտառային տնտեսության և որսորդության տնտեսական նշանակությունը, դրանց տեղաբաշխման առանձնահատկությունները: 17. *Բացատրել* տրանսպորտի և կապի նշանակությունը տնտեսության մեջ և մարդու կյանքում: 18. *Համեմատել* համաշխարհային տրանսպորտի հիմնական տեսակների ցուցանիշներն ու տեղաբաշխման առանձնա­հատկությունները: 19. *Հաշվել* տրանսպորտային ցանցի խտությունը, ուղևորաշրջանառությունը և բեռնաշրջանառությունը: 20. *Ներկայացնել* կարևոր միջազգային տրանսպորտային ուղիները, ծովային ջրանցքներն ու նեղուցները, դրանց նշանա­կությունը միջազգային բեռնափոխադրումներում: 21. *Նկարագրել* ոչ արտադրական ոլորտի ճյուղային կառուցվածքը, *գնահատել* ոչ արտադրական ոլորտի դերը հասարա­կության կյանքում: 22. *Բնորոշել* ոչ արտադրական ոլորտի առանձնահատկությունները զարգացման տարբեր մակարդակ ունեցող երկրներում: 23. *Բացատրել* միջազգային տնտեսական հարաբերությունների նշանակությունը, *ներկայացնել* դրանց հիմնական ձևերը: 24. *Սահմանել* արտաքին առևտրի հաշվեկշիռ հասկացությունը: | | |
| **Բովանդակություն** | | |
| 1. Ազգային տնտեսություն: 2. Աշխատանքի միջազգային աշխարհագրական բաժանում: 3. Համաշխարհային տնտեսություն: 4. Արդյունաբերություն. ընդհանուր բնութագիրը և տեղաբաշխումը: 5. Վառելիքաէներգետիկ արդյունաբերություն: 6. Մետաղաձուլություն և մեքենաշինություն: 7. Քիմիական, թեթև և սննդի արդյունաբերություն: 8. *Կրկնություն:* 9. Գյուղատնտեսությունը. ընդհանուր բնութագիրը: 10. Բուսաբուծություն: 11. Անասնապահություն: 12. Ձկնորսություն և ձկնաբուծություն, անտառային տնտեսություն և որսորդություն: 13. Տրանսպորտ և կապ: 14. Միջազգային տրանսպորտային գլխավոր ուղիները: 15. *Գործնական աշխատանք:* 16. Ոչ արտադրական ոլորտի ճյուղեր: 17. Միջազգային տնտեսական հարաբերություններ: 18. «Համաշխարհային տնտեսությունը»  թեմայի ամփոփում: | | |
| **Գործնական աշխատանք,**  **թեմատիկ ուսումասիրություն** | | **Խաչվող հասկացություններ** |
| *Գործնական աշխատանք*   * Որոշել Մեծ Յոթնյակի երկրների բաժինը համաշխարհային տնտեսու­թյունում՝ ըստ հիմնական ճյուղերի:   *Տրանսպորտային համակարգը բնութագրող ցուցանիշների հաշվարկ՝*   * տրանսպորտային ցանցի խտություն, * ուղևորաշրջանառություն (մարդ·կմ), * բեռնաշրջանառություն (տոննա·կմ):   *Թեմատիկ ուսումնասիրություն*   * Քննարկել ծովային ելքի բացակայության սոցիալ-տնտեսական հետևանքներն ու ազդեցությունները, կատա­րել համեմատու­թյուններ, այդ թվում՝ ՀՀ և ԱՀ օրինակներով։ * Կանաչ հեղափոխություն. 20-րդ դարի կեսերին գյուղա­տնտեսության ինտենսիվացման հաջողված փորձն ու օրինակները։ | | *Օրինաչափություններ*   * Համաշխարհային տնտեսության զար­գացման արդի փուլին առավելապես բնորոշ է գիտելիքահենք (knowledge-based) արտադրությունների զարգացումը, ոչ արտադրական ոլորտի տեսակարար կշռի ավելացումը, տնտեսական մասնագիտացման նոր տեսակների ձևավորումն ու խորացումը:   *Պատճառ և հետևանք*   * Համաշխարհային տնտեսության արդի կառուցվածքը՝ որպես պատմական երկարատև զարգացման հետևանք:   *Համակարգ և մոդել*   * Համաշխարհային տնտեսությունն ու դրա առանձին ոլորտները՝ որպես փոխկապակցված բաղադրիչների ամբողջություն:   *Կայունություն և փոփոխություն*   * Գիտության և տեխնիկայի բուռն զարգացման արդի պայմաններում տնտեսության առանձին ոլորտներում ու ճյուղերում արդյունավետության և արտադրողակա­նության ավելացում: |
| **Միջառարկայական կապեր** | | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Համաշխարհային պատմություն -** Իմանալ հասարակության զարգացման պատմական օրինաչափությունների մասին:  **Հասարակագիտության -** Գաղափար ունենալ տնտեսական որոշումների կայացման, սակավության հիմնախնդրի և խնայողությունների վերաբերյալ:  **Ֆիզիկա -** Գաղափար ունենալ էլետրականության մասին:  **Քիմիա -** Գաղափար ունենալ քիմիական երևույթների վերաբերյալ:  **Կենսաբանություն -** Գաղափար ունենալ բնության մեջ և մարդու կյանքում կենսաբազմազանության նշանակության մասին:  **Հանրահաշիվ -** Կատարել թվաբանական գործողություններ, հաշվել տոկոս(ներ):  **Թվային գրագիտություն և համակարգչային գիտություն -** Կատարել հաշվարկներ և գրաֆիկական աշխատանքներ՝ օգտագործելով ՏՀՏ հմտությունները: | | |
| **Կապը ՀՊՉ հանրակրթական հիմնական ծրագրի ակնկալվող վերջնարդյունքների հետ** | | |
| Հ1, Հ2, Հ4, Հ7, Հ8, Հ10, Հ11, Հ12, Հ17, Հ18, Հ24, Հ25, Հ26, Հ27, Հ28, Հ29, Հ30, Հ31, Հ32 | | |

|  |
| --- |
| **Պահուստային դասաժամեր** |
| Ուսուցիչը ժամաքանակը տնօրինում է առարկայական չափորորոշչային պահանջների իրականացման շրջանակում: Դասաժամերը հատկացվում են սովորողների գործնական, թեմատիկ և կիսամյակային, դաշտային աշխատանքների և հետազոտությունների կատարման համար: |

**ԱՇԽԱՐՀԱԳՐՈՒԹՅՈՒՆ**

**10-ՐԴ ԴԱՍԱՐԱՆ**

|  |
| --- |
| **Թեմա 1.** |
| **ԱՇԽԱՐՀԱԳՐՈՒԹՅԱՆ ՆԵՐԱԾՈՒԹՅՈՒՆ ԵՎ ՄԵԹՈԴՆԵՐ: ՔԱՐՏԵԶԱԳՐՈՒԹՅՈՒՆ** |
| **Նպատակ** |
| Հարստացնել գիտելիքները աշխարհագրական գիտության, դրա կառուցվածքի, գիտությունների համակարգում տեղի և դերի, տեղորոշման և քարտեզագրության վերաբերյալ, զարգացնել կիրառական հմտությունները: |
| **Վերջնարդյունքներ** |
| **Ձեռք բերել հմտություններ քարտեզների դասակարգման, տեղագրական քարտեզների վրա հեռավորությունների, երկա­րությունների, անկյունների, թեքությունների որոշման, ռելիեֆի կտրվածքի կազմման, ԱՏՀ և ԳՏՀ (գլոբալ տեղորոշման համակարգ) միջոցով կիրառական աշխատանքների կատարման ուղղությամբ:**  Թեմայի նպատակին հասնելու համար սովորողը պետք է կարողանա՝   1. *Վերլուծել* աշխարհագրական գիտության զարգացման պատմական փուլերի հիմնական առանձնահատկությունները: 2. *Տարբերակել* աշխարհագրական մտածողության չորս հիմնական հատկանիշները: 3. *Բացատրել* աշխարհագրական հետազոտության որոշ (նկարագրական, համեմատական, դաշտային հետազոտության, քարտեզագրական, մաթեմատիկական, վիճակագրական, ԱՏՀ) մեթոդների էությունը և կիրառական նշանակությունը: 4. *Դասակարգել* քարտեզներն՝ ըստ տարբեր հատկանիշների (պրոյեկցիա, մասշտաբ, բովանդակություն, տարածքի ընդ­գրկում, պատկերման եղանակ և այլն): 5. *Կազմել* քարտեզագրամներ և քարտեզադիագրամներ: 6. *Բացատրել* քարտեզագրական պրոյեկցիաների և աղավաղումների կապը: 7. *Կազմել* որևէ բովանդակության քարտեզի պայմանական նշանների ցուցնակ (լեգենդա) 8. *Համեմատել* հավասարանկյուն, հավասարամեծ և ազատ պրոյեկցիաների առանձնահատկությունները քարտեզագրական աղավաղումների տեսանկյունից և *բացատրել* այդ մեթոդներով պատկերված քարտեզների կիրառական նշանակությունը: 9. *Ընտրել* որևէ խոշորամասշտաբ տեղագրական քարտեզ, *կազմել* դրա համարակալման անվանակարգը և լեգենդան: 10. *Որոշել* որևէ տեղագրական քարտեզի վրա տարված ազիմուտները, ուղղության անկյունները, ուղղության(գծի) մագնիսական հակումը և մագնիսական խոտորումը: 11. *Որոշել* լանջի թեքությունը՝ տեղագրական քարտեզի համադրման սանդղակի միջոցով: 12. *Պատկերագծել* տեղանքի դրական (լեռ) և բացասական (գոգավորություն, լեռնահովիտ) ռելիեֆի ձևեր, *կազմել* ռելիեֆի կտրվածք: 13. Տարբեր մեթոդներով քարտեզի վրա *չափել* որևէ տարածքի մակերեսը, կորագիծ տեսք ունեցող օբյեկտների (գետ, տրանս­պորտային ուղի) երկարությունը: 14. *Բացատրել* ԱՏՀ-ի էությունը և կիրառությունը: 15. *Կիրառել* գլոբալ տեղորոշման համակարգի (GPS) տեխնիկական միջոցները տեղանքում և ԱՏՀ (GIS) միջավայրում՝ առօրյա կյանքում ու հետազոտական նպատակներով խնդիրներ լուծելիս: 16. ԱՏՀ-ի կիրառմամբ *կազմել* ՀՀ վարչական քարտեզը: |
| **Բովանդակություն** |
| 1. Աշխարհագրական գիտության պատմական զարգացումը, կառուցվածքը և արդի խնդիրները: Աշխարհագրական մշակույթ և մտածողություն: 2. Աշխարհագրության հետազոտության մեթոդները: 3. *Գործնական աշխատանք:* 4. Աշխարհագրական հետազոտության մեթոդները (շարունակություն): 5. *Գործնական աշխատանք:* 6. Աշխարհագրական քարտեզներ (դասակարգումը, պայմանական նշաններ, պրոյեկցիաներ, աղավաղումներ): 7. Տեղագրական քարտեզներ: 8. *Գործնական աշխատանք:* 9. Աշխարհագրական տեղեկատվական համակարգ (ԱՏՀ) և թվային քարտեզներ: Գլոբալ տեղորոշման համակարգ (ԳՏՀ): 10. *Գործնական աշխատանք:* 11. «Աշխարհագրության ներածություն և մեթոդներ: Քարտեզագրություն» թեմայի ամփոփում: |

|  |  |
| --- | --- |
| **Գործնական աշխատանք,**  **թեմատիկ ուսումնասիրություն** | **Խաչվող հասկացություններ** |
| * Դաշտային հետազոտության մեթոդի միջոցով հաշվել մոտակա գետակի կամ գետի ջրի ծախսը, օրական հոսքը: * Մաթեմատիկական մեթոդով հաշ­վել աստիճանային կոռելյացիայի գործակիցը: * Լանջի թեքության որոշում համա­դրման սանդղակի միջոցով, մակե­րեսների և կորագծերի չափում, ռե­լիեֆի պատկերագծում, կտրված­քի  կազմում: * Տեղագրական քարտեզում ազի­մուտ­ների և ուղղության անկյուն­ների որոշում: * ԱՏՀ-ի կիրառմամբ ՀՀ վարչական քարտեզի կազմում: | *Համակարգ և մոդել*   * Երկրագնդի կամ նրա առանձին հատվածի պատկերման երկրաչափական մոդելներ:   *Կառուցվածք և գործառույթ*   * Աշխարհագրություն գիտու­թյան կառուցվածքը:   *Մասշտաբ, համամասնություն և քանակ*   * Քարտեզի և գլոբուսի մասշտաբ, համադրման սանդղակ, հորիզոնականներ (իզոհիպսեր), կիլոմետրային ցանց, աստիճանների (րոպեներ, վայրկյաններ) շրջանակ: * Ուղղության անկյուններ, մագնիսական հակում, մագնիսական խոտորում, լանջերի թեքություններ, գունային (որակական) կամ քանակական տվյալների սանդղակներ: |
| **Միջառարկայական կապեր** | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Ֆիզիկա -** Գաղափար ունենալ Երկրի մագնիսական դաշտի, մագնիսական բևեռների վերաբերյալ:  **Երկրաչափության -** Հաշվել մակերեսներ՝ ըստ քարտեզի մասշտաբի, ուղղության անկյուններ, ազիմուտներ, աշխարհագրական կոորդինատներ՝ ըստ GPS-ի: Կարողանալ տարբերակել քարտեզագրական պրոյեկցիաներն՝ ըստ երկրաչափական մարմինների, հաշվել կորագծերի երկարություններ ըստ քարտեզի մասշտաբի: | |

|  |
| --- |
| **Կապը ՀՊՉ հանրակրթական միջնակարգ ծրագրի ակնկալվող վերջնարդյունքների հետ** |
| Մ4, Մ5, Մ6, Մ10, Մ11, Մ14, Մ15, Մ21, Մ29 |

|  |  |
| --- | --- |
| **Թեմա 2.** | |
| **ԵՐԿՐԱԳՈԻՆԴ** | |
| **Նպատակ** | |
| Զարգացնել գիտելիքներ և հմտություններ Երկրի ձևաչափական տարրերի, լանջային գործընթացների, պտույտների և դրանց հետևանքների վերաբերյալ: | |
| **Վերջնարդյունքներ** | |
| * **Վերլուծել Երկրի ներքին կառուցվածքի առանձնահատկությունները, սալերի տեկտոնիկան, ռելիեֆագոյացումը, հող­մահարումը, լանջային գործընթացները, բնական աղետները և դրանց տարածման աշխարհագրությունը:** * **Բացատրել Երկրի՝ իր առանցքի շուրջը պտույտի հետևանքով ժամային գոտիների առանձնացումը, Երկրի օրական և տարեկան պտույտների ազդեցությունը բնական գործընթացների և մարդու գործունեության վրա:**   Թեմայի նպատակին հասնելու համար սովորողը պետք է կարողանա՝   1. *Բնորոշել* Երկիր մոլորակի ձևը, չափերն ու ներքին կառուցվածքը: 2. *Բացատրել* սալերի տեկտոնական շարժման պատճառներն ու հետևանքները: 3. *Բնորոշել* սալերի սահմաններում ընթացող տարբեր տեկտոնական գործընթացները (կղզային աղեղների, օվկիանոսային փողրակների, միջին օվկիանոսային և մայրցամաքային լեռնաշղթաների առաջացումը): 4. *Վերլուծել* գործող հրաբուխների և երկրաշարժերի աշխարհագրական տարածման առանձնահատկությունները: 5. *Ներկայացնել* ռելիեֆաստեղծ հիմնական գործոններն ու ռելիեֆի ձևերը: 6. *Բացատրել* ապարների երկրաբանական շրջապտույտը: 7. *Վերլուծել* մարդու ազդեցությունը Երկրի մակերևույթի ձևավորման գործընթացներում: 8. *Որոշել* կլիմայական տարբեր պայմաններում գերակշռող հողմահարման տեսակը: 9. *Բնորոշել* հիմնական լանջային գործընթացները (սողանք, քարաթափում, սոլիֆլյուկցիա, սելավ և այլն): 10. *Բնորոշել* բնական աղետների առաջացման և տարածման աշխարհագրական առանձնահատկությունները: 11. *Վերլուծել* երկրագնդի օրական և տարեկան պտույտի աշխարհագրական հետևանքները: 12. *Տարբերակել* համաշխարհային, գոտիական, տեղական և դեկրետային ժամանակները: 13. *Որոշել* Երկրի մակերևույթի որևէկետում տեղական և գոտիական ժամանակը՝ աշխարհագրական կոորդինատների միջոցով: | |
| **Բովանդակություն** | |
| 1. Երկրի ձևը, չափերը, ներքին կառուցվածքը: Ապարներ, դրանց երկրաբանական շրջապտույտը: 2. Սալերի տեկտոնական շարժումը: Պլատֆորմներ և գեոսինկլինալներ: 3. Հողմահարում: Երկրի մակերևույթի միկրոձևեր: 4. Լանջային պրոցեսներ. մարդու ազդեցությունը: 5. Բնական աղետներ․ առաջացումը, դասակարգումը, տեսակները: 6. *Կրկնություն:* 7. Երկրի պտույտն իր առանցքի շուրջը, դրա աշխարհագրական հետևանքները: 8. Երկրագնդի ժամային գոտիները: Տեղական և գոտիական ժամանակ: *Գործնական աշխատանք:* Ժամային գոտիների որոշման վերաբերյալ խնդիրների լուծում: 9. Երկրի տարեկան շարժումը Արեգակի շուրջը, դրա աշխարհագրական հետևանքները: 10. «Երկրագունդ» թեմայի ամփոփում: | |
| **Գործնական աշխատանք,**  **թեմատիկ ուսումնասիրություն** | **Խաչվող հասկացություններ** |
| * Պելտյերի գծապատկերի միջոցով ջերմաստիճան-խո­նավություն ցուցանիշներով  հողմահարման գերա­կշռող տե­սակի որոշում: | *Համակարգ և մոդել­*   * Ծանրության (գրավիտացիոն) ուժ:   *Պատճառ և հետևանք*   * Երկրի տարեկան շարժումն Արեգակի շուրջը և տարվա եղանակները: * Միջնապատյանում նյութի շարժման պատճառներն ու հետևանքները: * Կորիոլիսի ուժի՝ Երկրի պտույտի շեղող ուժի հետևանքները:   *Օրինաչափություններ*   * Երկրի ժամային գոտիների առանձնացումը և տեղական ու գոտիական ժամանակները: * Երկրի մակերևույթի քայքայման ինտեսիվությունը՝ պայմանավորված կլիմայական գործոնների ազդեցությամբ: |
| **Միջառարկայական կապեր** | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Ֆիզիկա -** Գիտելիք ունենալ ծանրության ուժի մասին:  **Երկրաչափություն -** Կարողանալ հաշվարկել տեղական, գոտիական և համաշխարհային ժամանակները: | |
| **Կապը ՀՊՉ հանրակրթական միջնակարգ ծրագրի ակնկալվող վերջնարդյունքների հետ** | |
| Մ4, Մ5, Մ6, Մ8, Մ9, Մ10, Մ11, Մ12, Մ14, Մ15, Մ21, Մ29 | |

|  |  |
| --- | --- |
| **Թեմա 3.** | |
| **ԵՂԱՆԱԿԱՅԻՆ ԵՎ ԿԼԻՄԱՅԱԿԱՆ ՊԱՅՄԱՆՆԵՐ** | |
| **Նպատակ** | |
| Զարգացնել և համակարգել եղանակային և կլիմայական պայմանների, դրանց ձևավորման, բնական և հասարակական գործընթացների վրա ազդեցության և աշխարհագրական առանձնահատկությունների վերաբերյալ գիտելիքները։ | |
| **Վերջնարդյունքներ** | |
| **Վերլուծել համամոլորակային և տեղական ջերմային հաշվեկշիռների կապը ջերմոցային էֆեկտի հետ, մեկնաբանել քաղաքային միկրոկլիմայի առանձնահատկությունները:**  Թեմայի նպատակին հասնելու համար սովորողը պետք է կարողանա՝   1. *Վերլուծել* համամոլորակային և տեղական ջերմային հաշվեկշիռները: 2. *Բացատրել* հիմնական եղանակային երևույթներն ու գործընթացները (կարկուտ, մառախուղ, ցող, եղյամ, ջերմաստիճանի ուղղաձիգ փոփոխություն և այլն): 3. *Բացատրել* Երկրի ջերմոցային էֆեկտի էությունը: 4. *Բացատրել* քաղաքային միկրոկլիմայի առանձնահատկությունները: | |
| **Բովանդակություն** | |
| 1. Համամոլորակային և տեղական (լոկալ) ջերմային հաշվեկշիռներ: 2. Եղանակային պայմաններ և երևույթներ: 3. Քաղաքային միկրոկլիմա: 4. *Գործնական աշխատանք:* | |
| **Գործնական աշխատանք,**  **թեմատիկ ուսումնասիրություն** | **Խաչվող հասկացություններ** |
| * Ագրոկլիմայական ռեսուրսներ: * Բնության օրացույց: | *Օրինաչափություններ*   * Տվյալ վայրի ստացած արեգակնային ջերմության քանակի նվազում հասա­րակածից դեպի բևեռներ ուղղությամբ: * Խոնավության նվազում ծովից տվյալ վայրի հեռավորության աճին զուգընթաց: * Տեղանքի բացարձակ բարձրության աճին զուգընթաց ջերմաստիճանի նվազում և տեղումների ավելացում:   *Պատճառ և հետևանք, մեխանիզմ և կանխատեսում*   * Երկրագնդի մակերևույթի վրա ջերմության անհավասարաչափ բաշխվա­ծու­թյուն:   *Համակարգ և մոդելներ*   * Ջերմոցային էֆեկտ: |
| **Միջառարկայական կապեր** | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Ֆիզիկա -** Կարողանալ բացատրել օդի ջերմաստիճանի և ճնշման կապը, կիրառել ջերմային հաշվեկշռի հավա­սարումը:  **Քիմիա -**Իմանալ շրջակա միջավայրի վրա քիմիական նյութերի ազդեցության մասին:  **Երկրաչափություն -** Կարողանալ որոշել անկյուններ: | |
| **Կապը ՀՊՉ հանրակրթական միջնակարգ ծրագրի ակնկալվող վերջնարդյունքների հետ** | |
| Մ4, Մ5, Մ6, Մ8, Մ9, Մ10, Մ11, Մ12, Մ14, Մ15, Մ21, Մ29 | |

|  |  |
| --- | --- |
| **Թեմա 4.** | |
| **ԳԵՏԱՅԻՆ ՋՐԱԲԱՆՈՒԹՅՈՒՆ** | |
| **Նպատակ** | |
| Զարգացնել գետերի, գետային հոսքի, գետավազանների ու դրանցում տեղի ունեցող գործընթացների վերաբերյալ գիտելիքներ և վերլուծական հմտություններ։ | |
| **Վերջնարդյունքներ** | |
| **Բնորոշել ջրհավաք ավազանը որպես համակարգ, կիրառել գետի ջրաբանական բնութագրիչները՝ գետահունային գործընթացների որոշման նպատակով:**  Թեմայի նպատակին հասնելու համար սովորողը պետք է կարողանա՝   1. *Բնորոշել* ջրհավաք ավազանը որպես համակարգ, ջրաբանական բնութագրիչներն օգտագործել գետահունային գործընթացների բացատրության նպատակով: 2. *Բացատրել* հիդրոգրաֆի առանձնահատկությունները: 3. *Բացատրել* գետահունային գործընացները՝ Հյուլստրոմի դիագրամի միջոցով: 4. *Հաշվել* գետի ծախսը, հոսքը, անկումը և թեքությունը, հոսքի մոդուլը: 5. *Հիմնավորել* ջրային ռեսուրսների գետավազանային արդյունավետ կառավարման անհրաժեշտությունը: 6. *Բացատրել* ջրաբանական գործընթացների վրա մարդու ներգործության դրական և բացասական հետևանքներն օրինակ­ների միջոցով: | |
| **Բովանդակություն** | |
| 1. Ջրհավաք ավազանը որպես համակարգ: Գետի բնութագրիչները: Հիդրոգրաֆ: 2. Գետահունային գործընթացներ: Հյուլստրոմի կորը: 3. Մարդու ազդեցությունը ջրաբանական գործընթացների վրա: 4. *Գործնական աշխատանք:* 5. **«**Գետային ջրաբանություն» թեմայի ամփոփում: | |
| **Գործնական աշխատանք,**  **թեմատիկ ուսումնասիրություն** | **Խաչվող հասկացություններ** |
| * Հիդրոգրաֆների վերլուծություն: | *Համակարգ և մոդել*   * Ջրհավաք ավազանի մուտքային և ելքային բաղադրիչները։   *Պատճառ և հետևանք, մեխանիզմ և կանխատեսում*   * Հիդրոգրաֆի ձևի կապը ջրհավաք ավազանի բնութագրիչների հետ։   *Մասշտաբ, համամասնություն և քանակ*   * Մարդու գործունեության ազդեցությունները գետավազանային գործընթացների վրա: * Ջրհավաք ավազանի տարածք, գետի ծախս և հոսք:   *Օրինաչափություններ*   * Գետի ջրի արագության նվազումն ակունքից գետաբերան։ * Տեղափոխվոխվող նյութի (մասնիկների) չափի  և արագության կապը գետահունային գործընթացների հետ: |
| **Միջառարկայական կապեր** | |
| **Հայոց լեզու-** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Ֆիզիկա -** Կարողանալ տարբերակել ջրի լամինար և տուրբուլենտ շարժումները: Օգտագործել հոսող ջրի ճնշման մասին գիտելիքները էրոզիայի ինտենսիվությունը, ջրաէներգետիկ ներուժը բացատրելու համար:  **Հանրահաշիվ -** Կարողանալ լուծել խնդիրներ գետի ծախսի, հոսքի վերաբերյալ: | |
| **Կապը ՀՊՉ հանրակրթական միջնակարգ ծրագրի ակնկալվող վերջնարդյունքների հետ** | |
| Մ4, Մ5, Մ6, Մ8, Մ9, Մ10, Մ11, Մ12, Մ14, Մ15, Մ21, Մ29 | |

|  |  |
| --- | --- |
| **Թեմա 5.** | |
| **ԱՇԽԱՐՀԻ ՔԱՂԱՔԱԿԱՆ ԲԱԺԱՆՈՒՄԸ** | |
| **Նպատակ** | |
| Զարգացնել աշխարհի քաղաքական բաժանման, պետությունների դասակարգման և տիպաբանության, աշխարհաքա­ղաքա­կանության և ՀՀ վրա դրա ազդեցությունների վերաբերյալ գիտելիքներ ու մտածական հմտություններ: | |
| **Վերջնարդյունքներ** | |
| **Բացատրել ժամանակակից աշխարհի քաղաքաաշխարհագրական գործընթացներն ու աշխարհաքաղաքականությունը:**  Թեմայի նպատակին հասնելու համար սովորողը պետք է կարողանա՝   1. *Վերլուծել* քաղաքական քարտեզի քանակական և որակական փոփոխությունները: 2. *Բնորոշել* աշխարհի քաղաքական քարտեզի ձևավորման հիմնական փուլերը, *վերլուծել* քաղաքական բաժանումները պայմանավորող հիմնական գործոնները: 3. *Բացատրել* աշխարհի քաղաքական բաժանման ժամանակակից գործընթացները, *վերլուծել* դրանց ընթացքի առանձնա­հատկությունները: 4. *Համադրել* երկրի քաղաքաաշխարհագրական և տնտեսաաշխարհագրական դիրքերը, *գնահատել* դրանց ազդեցությունը համաշխարհային, տարածաշրջանային և տեղական մակարդակներով: 5. *Բնորոշել* զարգացած և զարգացող երկրները, *առանձնացնել* զարգացած և զարգացող երկրները՝ ըստ ենթախմբերի: 6. *Դասակարգել* պետությունները՝ ըստ կառավարման և պետության տարածքային կառուցվածքի ձևերի: 7. *Բացատրել* քաղաքական աշխարհագրության ու  աշխարհաքաղաքականության էությունը: 8. *Բնորոշել* աշխարհաքաղաքականության հիմնական տեսություններն ու հայեցակարգերը: 9. *Վերլուծել* աշխարհաքաղաքականության ազդեցությունը պետությունների առաջացման, զարգացման գործըն­թացների վրա: 10. *Գնահատել* ՀՀ-ի տեղը՝ ժամանակակից համամոլորակային և տարածաշրջանային աշխարհաքաղաքական գոր­ծընթացների համատեքստում: | |
| **Բովանդակություն** | |
| 1. Աշխարհի քաղաքական բաժանումը (հնագույն ժամանակներից մինչև XX դարի սկիզբը): 2. Աշխարհի քաղաքական բաժանումը (նորագույն ժամանակներ): 3. Աշխարհի երկրների դասակարգումն ու տիպաբանությունը (զարգացած և զարգացող երկրներ, պետությունների դասակարգումը՝ ըստ կառավարման ձևի և պետության տարածքային կառուցվածքի): 4. Քաղաքական աշխարհագրություն և աշխարհաքաղաքականություն: 5. ՀՀ-ն ժամանակակից աշխարհաքաղաքական գործընթացներում: 6. *Գործնական աշխատանք:* 7. **«**Աշխարհի քաղաքական բաժանումը» թեմայի ամփոփում: | |
| **Գործնական աշխատանք,**  **թեմատիկ ուսումնասիրություն** | **Խաչվող հասկացություններ** |
| * Աշխարհի քաղաքական քարտե­զի փոփոխու­թյունները Երկրորդ աշխարհա­մարտից հետո: * Պետությունների առանձնացումը՝ ըստ աշխարհա­գրական դիրքի: * Դասակարգել պետությունները՝ ըստ զարգացման մակարդակ­ների: | *Օրինաչափություններ*   * Քաղաքաաշխարհագրական և տնտեսաաշխար­հա­գրական դիրքերը պետությունների զարգացման առանց­քային գործոն: * Արդի աշխարհում աշխարհաքաղաքական գլոբալ կենտ­րոն­ների ազդեցությունը վճռորոշ աշխար­հաքա­ղաքական բոլոր գործընթացների վրա:   *Պատճառ և հետևանք*   * Եվրոպայի պետությունների տարածքների ընդարձակումը Աշխարհագրական մեծ հայտնագործությունների շնորհիվ: * Պատմական տարբեր ժամանակաշրջաններում, աշխարհաքաղաքական որոշ գործընթացները՝ որպես աշխարհագրական գործոնների հետևանք:   *Կառուցվածք և գործառույթ*   * Պետական կառավարման ձև, տարածքային կառուցվածք:   *Կայունություն և փոփոխություն*   * Պետությունների սահմաններ, կառավար­ման ձև և վարչատարածքային կառուցվածք:   *Մասշտաբ, համամասնություն, քանակ*   * Պատմականորեն աշխարհի քաղաքական բաժանման միավորների՝ պետությունների թվաքանակի աճը: |

|  |
| --- |
| **Միջառարկայական կապեր** |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Համաշխարհային պատմություն -** Իմանալ Աշխարհագրական մեծ հայտնագործությունների պատմական նշանակությունը, գաղութային համակարգերի, կայսրությունների փլուզումների և համաշխարհային պատերազմների ազդեցությունն աշխարհի քաղաքական քարտեզի ձևավորման վրա: Կարողանալ որևէ տարածքի պատմամշակութային զարգացումը պայմանավորել նաև աշխարհագրական գործոններով:  **Հասարակագիտություն -** Գաղափար ունենալ պետության հատկանիշների և գործառույթների, պետական կարգի, կառուցվածքի և կառավարման ձևի մասին: |
| **Կապը ՀՊՉ հանրակրթական միջնակարգ ծրագրի ակնկալվող վերջնարդյունքների հետ** |
| Մ14, Մ15, Մ16, Մ18 |

|  |  |
| --- | --- |
| **Թեմա 6.** | |
| **ԱՇԽԱՐՀԻ ԲՆԱԿՉՈՒԹՅՈՒՆԸ** | |
| **Նպատակ** | |
| Զարգացնել բնակչության բնութագրիչների, դրանց տարածական և ժամանակային փոփոխությունների վերաբերյալ գիտելիքներ և հմտություններ, ինչպես նաև մարդկանց ազգային ու մշակութային առանձնահատկությունների վերաբերյալ պատշաճ վերաբերմունք և վարքագիծ: | |
| **Վերջնարդյունքներ** | |
| **Վերլուծել ժողովրդագրական գործընթացներն ու դրանց զարգացման միտումները, բնակչության տեղաբաշխման և տարաբնակեցման ժամանակակից առանձնահատկությունները:**  Թեմայի նպատակին հասնելու համար սովորողը պետք է կարողանա՝   1. *Ներկայացնել* աշխարհի բնակչության թվի շարժընթացի աշխարհագրական առանձնահատկությունները և բնորոշ գծերը՝ պատմական տարբեր ժամանակահատվածներում: 2. *Վերլուծել* աշխարհի բնակչության թվի ավելացման հիմնախնդիրը Թ. Մալթուսի և Է. Բոսերուպի տեսությունների հա­մատեքստում: 3. *Ներկայացնել* բնակչության վերարտադրության տիպերը: 4. *Բացատրել*  «ժողովրդագրական պայթյունը» և «ժողովրդագրական ճգնաժամը»: 5. *Վերլուծել* բնակչության բնական շարժի և ժողովրդագրական քաղաքականության պատճառահետևանքային կապերն ու  դրանց կառավարման ուղղությամբ իրականացվող միջոցառումները: 6. *Վերլուծել* ժողովրդագրական անցման փուլերը: 7. *Վերլուծել* ծնելիության բարձր ցուցանիշ ունեցող որևէ երկրի բնակչության վերարտադրության պատկերը, *գտնել* պատճառահետևանքային կապերն ու *կատարել* հետևություններ: 8. *Վերլուծել* բնակչության տեղաբաշխման վրա ազդող գործոնները: 9. *Բացատրել* միգրացիայի գործընթացը Լիի միգրացիայի մոդելի հիման վրա: 10. *Ներկայացնել* միջազգային միգրացիայի հիմնական ուղղությունները: 11. *Վերլուծել* միգրացիայի արդի գործընթացներն ու դրանց  հետևանքները, *գնահատել* միգրացիայի կարգավորման ան­հրաժեշտությունը: 12. *Վերլուծել* աշխատուժի միջազգային միգրացիայի գործընթացները, դրանց պատճառներն ու հետևանքները: 13. *Վերլուծել* բնակչության սեռատարիքային կազմի առանձնահատկությունները տարբեր տիպի երկրներում: 14. *Բացատրել* բնակչության կյանքի միջին տևողության և կենսամակարդակի տարբերությունները զարգացման տարբեր մակարդակների երկրներում: 15. *Ներկայացնել* տարաբնակեցման հիմնական ձևերը, *համեմատել* դրանց աշխարհագրական տարբերությունները, *վերլուծել* տարաբնակեցման վրա ազդող գործոններն ու արդի միտումները: 16. *Վերլուծել* ուրբանիզացիման գործընթացները, զարգացման միտումները, խոշոր քաղաքների հիմնա­խնդիրները: 17. *Նկարագրել* քաղաքների տիպերը, *վերլուծել* դրանց հատակագծային և  քաղաքաշինական տարբերությունները: 18. *Բնորոշել* կայուն քաղաքը, օրինակների միջոցով *գնահատել* քաղաքների զարգացման կարևորությունն ու հեռանկարը: | |
| **Բովանդակություն** | |
| 1. Աշխարհի բնակչության թիվը և շարժը: 2. Բնակչության վերարտադրություն: Ժողովրդագրական անցման տեսությունը: 3. Բնակչության տեղաբաշխման գործոնները: 4. Արդի միգրացիայի գործընթացները, դրանց  հետևանքներն ու կարգավորման հիմնախնդիրը: 5. *Գործնական աշխատանք:* 6. Բնակչության սեռատարիքային կազմը: 7. Տարաբնակեցումը և դրա ձևերը: 8. Ուրբանիզացում, գործոնները և զարգացման միտումները: 9. Քաղաքների տիպերը: 10. *Գործնական աշխատանք:* 11. **«**Աշխարհի բնակչություն» թեմայի ամփոփում: | |
| **Գործնական աշխատանք, թեմատիկ ուսումնասիրություն** | **Խաչվող հասկացություններ** |
| * Աֆրիկյան որևէ երկրի բնակչության վերարտադրությունը (ուսումնասիրել և վերլուծել վերարտադրության առանձնահատկությունները պետության օրինակով): * Աշխատուժի միջազգային միգրացիայի պատճառները, ուղղությունները, հետևանքները, միտումները (օրինակի միջոցով վերլուծել և գնահատել աշխատուժի շարժընթացը):   *Թեմատիկ ուսումնասիրություն*   * Խելացի քաղաք (Smart City, հետազոտել և վերլուծել խելացի քաղաք մոդելը): | *Օրինաչափություններ*   * Զարգացման տարբեր մակարդակներ ունեցող երկրներում վերարտադրության տիպերի, կյանքի որակի և տևողության տարբերությունները:   *Պատճառ և հետևանք*   * մակարդակների երկրներում ժողովրդագրական քաղաքականությունը, միգրացիայի հոսքերը: * Բնակչության տեղաբաշխման և տարաբնակեցման փոփոխությունների միտումները:   *Մասշտաբ, համամասնություն, քանակ*   * Բնակչության թվի շարժընթացը: * Սեռատարիքային բուրգ: * Ուրբանիզացման մակարդակ:   *Համակարգ և մոդել*   * Տարաբնակեցման ձևերն ու քաղաքների հատակագծային մոդելները: * Կայուն քաղաք: |
| **Միջառարկայական կապեր** | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Համաշխարհային պատմություն -** Կարողանալբնակչության վերարտադրության,միգրացիայի գործընթացները կապել ագրարային, արդյունաբերական, հետարդյունաբերական հեղափոխությունների պատմական գործընթացների հետ:  **Կենսաբանություն -** Գաղափար ունենալ կենդանի օրգանիզմների և մարդու կենսունակության կորերի մասին: | |
| **Կապը ՀՊՉ հանրակրթական միջնակարգ ծրագրի ակնկալվող վերջնարդյունքների հետ** | |
| Մ4, Մ5, Մ8, Մ11, Մ12, Մ14, Մ15, Մ21, Մ29 | |

|  |  |
| --- | --- |
| **Թեմա 7.** | |
| **ԱՇԽԱՐՀԻ ԲՆԱԿԱՆ ՊԱՅՄԱՆՆԵՐ ԵՎ ՌԵՍՈՒՐՍՆԵՐ** | |
| **Նպատակ** | |
| Զարգացնել բնական պայմանների ու ռեսուրսների վերաբերյալ համակարգված գիտելիքներ և վերլուծական հմտություններ: | |
| **Վերջնարդյունքներ** | |
| **Վերլուծել հասարակության զարգացման գործընթացներում բնական ռեսուրսների դերը և դրանց օգտագործման հետևանքները: Կարևորել արդյունավետ բնօգտագործումը։**  Թեմայի նպատակին հասնելու համար սովորողը պետք է կարողանա՝   1. *Բնորոշել* բնական պայմաններն ու ռեսուրսները՝ որպես աշխարհագրական միջավայրի գլխավոր տարրեր: 2. *Գնահատել* բնական ռեսուրսների տնտեսական, սոցիալական և էկոլոգիական նշանակությունը: 3. *Վերլուծել* բնական պայմանների ազդեցությունը մարդու տնտեսական գործունեության վրա: 4. *Մեկնաբանել* արդյունավետ ռեսուրսօգտագործման արդի սկզբունքները: 5. *Վերլուծել* բնական ռեսուրսները՝ ըստ սպառման և փոխարկելիության հնարավորությունների: 6. *Ներկայացնել* տարբեր ծագման բնական ռեսուրսների  աշխարհագրական տեղաբաշխումը (տարածումը): 7. *Գնահատել* մարդկության, ինչպես նաև առանձին երկրների ապահովվածությունը՝ տարբեր տեսակի բնական ռեսուրսներով: 8. *Վերլուծել* բնական ռեսուրսների տնտեսական գնահատման բաղադրիչների ազդեցությունը բնօգտագործման վրա: | |
| **Բովանդակություն** | |
| 1. Աշխարհագրական միջավայր, բնական պայմաններ և ռեսուրսներ: 2. Աշխարհի բնակչության և երկրների ապահովվածությունը տարբեր տեսակի բնական ռեսուրսներով: 3. Ընդերքի ռեսուրսներ: 4. Հողային ռեսուրսներ: 5. Կլիմայական և տիեզերական ռեսուրսներ: 6. Ջրային ռեսուրսներ: 7. Կենսաբանական ռեսուրսներ: 8. Համաշխարհային օվկիանոսի ռեսուրսներ: Ռեկրեացիոն ռեսուրսներ: | |
| **Գործնական աշխատանք,**  **Թեմատիկ ուսումնասիրություն** | **Խաչվող հասկացություններ** |
| * Անտառի կողմնակի արդյունքի օգտագործումը: | *Պատճառ և հետևանք*   * Բնական բարենպաստ պայմանները զարգացման համար անհրաժեշտ, բայց ոչ բավարար պայման: * Բնական ռեսուրսների արդյունավետ օգտագործումը և մարդկության կայուն զարգացումը: * Բնական ռեսուրսների համալիր օգտագործում և խնայողություն: |
| **Միջառարկայական կապեր** | |
| **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Կազմել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:  **Համաշխարհային պատմություն -** Գաղափար ունենալ մարդկության կողմից բնական տարբեր ռեսուրսների օգտագործման մասին:  **Քիմիա -** Գաղափար ունենալ նյութերի տեսակների մասին:  **Կենսաբանություն -** Գաղափար ունենալկենսաբանական ռեսուրսների մասին: | |
| **Կապը ՀՊՉ հանրակրթական միջնակարգ ծրագրի ակնկալվող վերջնարդյունքների հետ** | |
| Մ4, Մ5, Մ6, Մ8, Մ9, Մ10, Մ11, Մ12, Մ14, Մ15, Մ21, Մ22, Մ29 | |

|  |
| --- |
| **Պահուստային դասաժամեր** |
| Ուսուցիչը ժամաքանակը տնօրինում է առարկայական չափորորոշչային պահանջների իրականացման շրջանակում: Դասաժամերը հատկացվում են սովորողների գործնական, թեմատիկ և կիսամյակային, դաշտային աշխատանքների և հետազոտությունների կատարման համար: |

1. Գործնական աշխատանք և թեմատիկ ուսումնասիրություն բաժնում տրված առաջադրանքները կատարվում են ուսուցչի կամ սովորողների նախընտրությամբ: [↑](#footnote-ref-1)